ગાંધીજીની કલ્પના ના ગ્રામોદ્યોગ અને કુટિર ઉદ્યોગોને પણ સરદારે મહત્ત્વ આપ્યું હતું, પરંતુ તેઓ એ પણ સ્વીકારતા કે ભારત જેવા વિશાળ દેશની ઉન્નતિ માટે ઔદ્યોગીકરણ વિશેષ વસ્તુઓ સુધી સીમિત હોવું જોઈએ. તેઓ એમ પણ માનતા કે પૂંજીવાદમાં સીમાથી અધિક સંપત્તિ પર કાયદાકીય નિયંત્રણ હોવું જોઈએ. પૂંજીપતિઓએ એમની પૂંજીનો ઉપયોગ ટ્રસ્ટી બની કરવો જોઈએ. ” આપણે એક એવું વાતાવરણ પેદા કરીએ કે જેમાં સમન્વયાત્મક સમાજનું સર્જન થઈ શકે…. જનતાનું જીવનસ્તર અને સન્માન સુધરી શકે.” જાહેર જીવનમાં પ્રજાનાં નાણાંનો અને ફંડોનો ચોખ્ખો હિસાબ રાખવો અને તેનો કરકસરભર્યો વહીવટ કરવો તેમાં સરદારશ્રીએ અનેક ઉદાહરણો પૂરાં પાડ્યાં છે.